Translate the text from Welsh to English.



 
Dechreuodd y Gweinidog ar ei ymweliad â'r sir drwy fynd i Ganolfan Hamdden Aberdaugleddau i weld sut mae'r caffi menter cymdeithasol yn creu cyfleoedd sy'n helpu pobl ag anableddau dysgu i gael gwaith. Cafodd y prosiect £100,000 o Gronfa Gofal Integredig Llywodraeth Cymru. 

 Hefyd clywodd y Gweinidog hanes nifer o brosiectau eraill yn Sir Benfro, sy'n cael cyllid gan Lywodraeth Cymru drwy'r gronfa, gan gynnwys: 

  * Community Connectors \- Prosiect y trydydd sector, sy'n canolbwyntio ar yr unigolyn a'r gymuned er mwyn helpu pobl i gynnal bywyd o ansawdd da mewn lleoliad cymunedol cefnogol. Cafodd y prosiect hwn £30,000 o'r Gronfa.
* Banc Amser Sir Benfro \- prosiect peilot i ymchwilio i'r posibiliadau o weithredu system bancio amser gymunedol fel gwasanaeth ataliol sy'n annog y rheini sy'n cymryd rhan i ddatblygu (neu ailddatblygu) eu cysylltiadau cymunedol. Cafodd y prosiect  hwn £11,000 o'r Gronfa ar gyfer 2018/19\.
* Prosiect Bus Buddies \- prosiect sy'n darparu gwirfoddolwyr i helpu pobl y mae angen cymorth arnynt i ddefnyddio gwasanaethau trafnidiaeth gyhoeddus a chymunedol. Cafodd y prosiect hwn £5,000 o'r Gronfa.

  Wedyn, aeth y Gweinidog ymlaen i gwrdd â'r Tîm Gofal yn y Cartref, sydd wedi ei leoli yn Ysbyty De Penfro. Mae'r tîm hwn wedi bod yn weithredol ers mis Ionawr 2017, ac mae wedi gofalu am dros 300 o gleifion yn y gymuned leol a'u helpu i gynnal eu hannibyniaeth a pharhau i fyw yn eu cartrefi. Cafodd y prosiect hwn £200,000 o'r Gronfa.

 Mae Llywodraeth Cymru wedi rhoi bron i £6\.6 miliwn o gyllid refeniw o'r Gronfa Gofal Integredig i Fwrdd Partneriaeth Rhanbarthol y Gorllewin yn 2018\-19 er mwyn cefnogi amrywiaeth o wasanaethau gofal integredig arloesol. At ei gilydd, mae £50 miliwn wedi ei ddarparu ar draws Cymru. 

 Wrth siarad ar ôl ei ymweliad, dywedodd Huw Irranca\-Davies:

 
> “Roedd yn bleser ymweld â Sir Benfro i weld drosof fy hun y gwahaniaeth ymarferol a chadarnhaol y mae cyllid Llywodraeth Cymru yn ei wneud i fywydau llawer iawn o bobl ledled y sir. Dyma'r math o wasanaethau di\-dor, sy'n tynnu ynghyd wasanaethau iechyd, gwasanaethau cymdeithasol a'r sector gwerth cymdeithasol, ac sy'n cael eu hannog yn ein cynllun Cymru Iachach, sef ein cynllun tymor hir ar gyfer Iechyd a Gofal Cymdeithasol.  
> 
>  “Mae'r unigolion ysbrydoledig y cwrddais i â nhw yn y caffi yn Aberdaugleddau yn gwneud gwaith gwych drwy helpu pobl ag anableddau dysgu i ennill profiad sy'n rhoi'r cyfle iddyn nhw gamu ymlaen i gael gwaith lle maen nhw'n gallu ennill cyflog. Cwrddais i hefyd â'r Tîm Gofal yn y Cartref, sy'n helpu pobl i gynnal eu hannibyniaeth a pharhau i fyw yn eu cartrefi, ac roedd yn braf gweld yr holl staff ymroddgar yn gwneud gwahaniaeth go iawn i fywydau cynifer o bobl yn ein cymunedau.”







Translation:


 
The Minister began his visit to the county with a visit to Milford Haven Leisure Centre to see how the social enterprise café is helping people with learning disabilities into work, by providing employment opportunities. The project received £100,000 funding from the Welsh Government’s integrated care fund (ICF). 

 The Minister also heard about several other projects the Welsh Government is supporting via the ICF in Pembrokeshire, including:

  * Community Connectors \- A 3rd sector community \& citizen centred approach to help people achieve and sustain a good quality of life within a supportive community setting. This project received £30,000 ICF funding
* Pembrokeshire Time Bank  \- a pilot project to examine the potential for community time banking as a preventative service that encourages participants to build (or rebuild) their community ties. This project receives £11,000 ICF funding for 2018/19
* Bus Buddies Project \- which provides volunteers to help people who need extra support to use public and community transport services. This project has received £5,000 ICF funding.

  The Minister then visited the Care At Home Team, based at South Pembrokeshire Hospital. Operational since January 2017, the team has cared for over 300 patients in the local community, helping them to maintain their independence and remain at home. The project has received £200,000 funding from the ICF.

 The Welsh Government has allocated nearly £6\.6 million in ICF revenue to the West Wales Regional Partnership Board in 2018\-19 to support a range of innovative integrated care services.  Overall £50 million has been provided across Wales. 

 Speaking following the visit, Huw Irranca\-Davies said:

 
> “It was great to visit Pembrokeshire to see for myself the real, positive difference Welsh Government funding is making to so many people’s lives across the county. These are the types of seamless services \- which bring together health, social services and the social value sector \- that A Healthier Wales – our long term plan for Health and Social Care aspires to.
> 
>  “From the inspirational individuals I met at café in Milford Haven, who are doing outstanding work to help people with learning disabilities gain experience to allow them to make the conversion to paid work, to the Care At Home Team, which is providing support to people to maintain their independence and remain at home, it’s great to see so many dedicated staff making a real difference to the lives of so many people in our communities.”